le roman d' Aspremont. 37 
or tost apres pensez de l’enchaucier. 
et ge meismes vos voudrai ge edier.” 
lors l’aeuillirent; si lieuent le poudrier. 
et li sıır roi n’ont soign de l’atargier. 
Hiamont meismes pense moult de coitier. 
soz Synagon estanche son destrier. 
“he Hiamont sire: car me venez edier.” 
et dit Hiamont “ne me sai consellier. 
Synagon voi son cheual estanchier. 
mes meslres est; si me norri premier. 
se ge le les, gi aurai reprouier. 
. „. „ Francois nos siuent par derrier. 
loign sunt li autıe le tret ä un archier. 
car les alons ore descheuauchier. 
se poions un cheual gaaignier, 
& Synagon poist auoir mestier.” 
et dist Balant “n'i yaut riens li pledier. 
lessiez ester; pensez tost de coilier. 
se il i uienent, n'i aurez en pallier. 
ne vos couiegne morir ä lor chacier. 
il n’em prendroient ne argent ne or mier.” 
Hiamont nes uoul par seul itant lessier. 
brandist la hanste et broche le destrier, 
et voit ferir du Naymon de Baiuier 
einz en la targe, el primerain quartier. 
desoz la bougle li fet fendre et pereier. 
fort fu lauberc; ne le pout empoirier, 
neu pout en char ferir ni empoirier. 
mais il li fist les deus arcons vuidier. 
Naymes le voit; le sens cuide changier. 
il saut en piez, bien se cuide vengier, 
et tret le brant que li dus out tant chier. 
fiert Synagon qu'il encontra premier, 
& mont en l'iaume qui reluist d’argent mier. 
coife ne broigne ne li vaut un denier; 
le chief li fet voler en mi l’erbier. 
Quant Ögier voit le duc Naymon chau, 
de duel et d’ire a le cuer esmeu. 
le cheual broche, brandist l’espie molu, 
et fiert Gorban ä mont en son escu. 
desoz la boucle li a fraint et fendu 
et le haubere desmellie et rompu. 
par mi le cors li a l’espie costu. 
mort le trebuche en mi le pre herbu. 
quant voit Hiamont que si est auenu, 
son seneschal et son mestre a perdu, 
de grant dolor a le sanc commeu. 
Durendart tint, ä Ogier est venu. 
“ glot” dist Hiamont, “ailliors Vai hui veu; 
tant m’auras hui greue et confondu. 
moult sui dolent quant ge nu t’ai rendu.” 
Durendart hauce ä moult par grant vertu; 
ferir le cuide par mi le hiaume agu. 
Ogier guenchi, qu’il ni a pas feru. 
sor son arcon est li branz descendu ; 
au cheual coupe le chief deuant le bu. 
Ogier descent, du cheual est issu. 
se Hiamont l’eust bien ä plein consiu, 
la mort Gorhan lı eust chier vendu. 
Quant Balant voit cete dolor mortal, 
son fiz Gorhan voit mort sor le terral, 
A cuer en out un deol issi coral, 
ne puet mot dire, einz broche le cheual, 
brandist la lance au fer oriental, 
fiert Karlemaine l’empereor roial. 
l’escu li perce: mais il out auberec tal 
qu'il ne crient arme ne acier ne metal. 
et l’emperere referi le vasal. 
n’en pout tenir ne cengle ne poitral. 
de son destrier l’abat el sablonal; 
terrox en out son bon hiaume ä esmal. 
puis siut Hiamon parmi le fonz d’un val. 
porcoi le fist nostre roi natural? 
ne reuendra; si aura tret fort iornal. 
Or fu Balant chau de son estrier. 
il saut em piez, n'i ot que corecier, 
qui se cuida reprendre a son estrier. 
mais li dus Naymes li vint ä l’encontrier. 
V’espee trete, li ala chalengier. 
li rois Balan retret Je brant d’acier, 
qui se cuida vers le duc ostagier, 
quant i soruint li bons Danois Ogier, 
Estoz li enfes, Haton et Berengier. 
et Rollandis out brisie son leuier; 
encor en out un Lroncon tot entier. 
ä Karlemaine aura encui mestier. 
Balant voit bien, ne s’i povra edier. 
dist ä Naymon “estez, dan cheualier. 
que porviez en ma mort gaaignier? 
185 se ge trouase duc Nayme de Baiuier, 
r L, AR 
ge me feise leuer et baptizier. 
ge sai moult bien que li dus m’a tant chier 
